cyanic-selkie/wikianc huggingface dataset:
Lavassaar
Lavassaar (vene Мощный, Moštšnõi, soome Lavansaari, rootsi Lövskär) on saar Soome lahes.
Pindala 13,9 km². Saarel on luiteid, kõrgus kuni 16 meetrit (sm. andmetel kuni 30 m).
Saar kuulub Venemaale. Enne 1944. aastat kuulus Soomele. 1939. aastal elas saarel 1089 inimest.
Shimonoseki
Shimonoseki (haldusüksusena 下関市 (Shimonoseki-shi)) on linn Jaapanis Yamaguchi prefektuuris. Asub Honshū saare edelatipus Jaapani mere ja Kanmoni väina kaldal.
Linn on tuntud kerakalade poolest, mida seal palju püütakse.
1895. aastal sõlmiti seal Hiina ja Jaapani vahel Shimonoseki rahu.
Dawn Fraser
Dawn Lorraine Fraser (sündinud 4. detsembril 1937 Sydneys) on Austraalia naisujuja, treener ja poliitik.
Dawn Fraser on neljakordne olümpiavõitja: 1956., 1960. ja 1964. aastal 100 meetri vabaujumises individuaalselt ning 1956. aastal 4×100 meetri vabaujumises Austraalia teatevõistkonna koosseisus.
Ta oli esimene naine, kes ujus 100 meetrit vabastiilis vähem kui ühe minutiga. 100 m vabaujumise maailmarekord oli Dawn Fraseri nimel 15 aastat (1956–1972).
Dawn Fraser sai tuntuks ka isepäisuse ja omapärase käitumise poolest. Tōkyō olümpiamängudel pahandas ta kõigepealt koondise juhte ja sponsoreid sellega, et keeldus avatseremoonial kandmast uut trikood, pidades seda vanast ebamugavamaks. Seejärel vahistati ta keisripalee lipuvardast olümpialipu varastamise eest. Pärast seda, kui ta vabandust palus, kinkis keiser Hirohito lipu talle ning süüdistust ei esitatud. Spordiliit määras talle kümneaastase võistluskeelu, mis tühistati 1968. aastal vahetult enne México olümpiamänge.
Pärast tippspordist loobumist töötas Dawn Fraser ujumistreenerina. Aastatel 1988–1991 oli ta Uus-Lõuna-Walesi parlamendi liige. Sydney olümpiamängudel oli ta üks neist, kes tõi olümpiatule staadionile.
2005. aastal osales ta Austraalia telesaatesarjas "Dancing with the Stars" ("Tantsud tähtedega").
Eesti dirigentide loend
''Siin on loetletud eesti ja Eesti orkestridirigente. Koorijuhid on loetletud Koorijuhtide loendis.''
1. august
1. august on Gregoriuse kalendri 213. (liigaastal 214.) päev. Juliuse kalendri järgi 19. juuli (1901–2099).
Jevgeni Agranovitš
pisi|Jevgeni Agranovitš (2007) Jevgeni Danilovitš Agranovitš (13. oktoober 1918 Orjol – 29. jaanuar 2010 Moskva) oli vene stsenarist, luuletaja ja bard.
Jevgeni Agranovitši sünnipäevana on paljudes allikates ekslikult kirjas 14. november 1919.
Tema vend Leonid Agranovitš oli samuti stsenarist ja režissöör.
Jevgeni Agranovitš hakkas laule kirjutama 1938. Kui puhkes Suur Isamaasõda, läks ta rindele, kuid jätkas laulude loomist. Mõnedki tema laulud läksid rahvasuus käibele anonüümselt ja muutusid peaaegu rahvalauludeks. Ühtlasi kirjutas ta luulet, mida teised heliloojad on vahel viisistanud. Nende heliloojate hulgas on ka Viktor Agranovitš.
Aastal 1948 lõpetas Agranovitš Moskvas Gorki-nimelise kirjandusinstituudi. Seejärel asus ta tööle ajakirjanikuna OSOAVIAHIMi ajalehes, kus kirjutas artikleid sõjaväeosades juhtunust.
Hiljem sõlmis ta lepingu Gorki-nimelise kinostuudioga ja töötas stsenaristina Sojuzmultfilmis. Paljude multifilmide hulka, millele ta stsenaariumi kirjutas, kuuluvad "Meie sõber Loekirjuta" (3 seeriat, 1978–1980) ja "Lõbus karussell" nr. 13 ja 15 (mõlemad 1983).
Agranovitš on maetud Moskva edelaosas olevale Vostrjakovo kalmistule.
Otto Münther
pisi|Otto Münther Otto Münther (ta ise kasutas nimekuju Otto H. Münther ja varjunime O. Minor; 6. august 1864 Kuksema vald – 19. veebruar 1929 Vajangu vald) oli eesti kirjanik, ajakirjanik ja kirjanduskriitik.
Otto Münther lõpetas 1897 Berliinis põllundusinstituudi.
Aastatel 1901–1905 oli ta Tallinnas ajalehe Teataja toimetuse liige, töötas aastast 1906 Lõuna-Venemaal õpetajana, seejärel oli paar aastat Treffneri gümnaastumis õpeetajaks, mille järel läks Venemaale, kus sooritas agronoomi eksami.
1917. aastast töötas ta Tallinnas ajalehtede Kiir ja Tööline toimetuses.
Kirjanduskriitikuna arvustas ta teravalt Noor-Eesti rühmituse loomingut, heites sellele ette elukaugust ja dekadentsi.
Münther valiti ka I Riigikogu koosseisu, kuid ta astus tagasi 25. jaanuaril 1921 ja tema asemel läks Riigikokku Paul Abramson.
Alfakiirgus
Alfakiirgus on ioniseeriv radioaktiivne kiirgus, mis tekib tuumareaktsioonide tulemusel ja koosneb alfaosakestest. Alfakiirgus on tulenevalt oma väikesest läbimisvõimest inimesele suhteliselt ohutu.
Eduard Männik
Eduard Männik (12. jaanuar 1906 (vkj 30. detsember 1905) Tartu – 30. jaanuar 1966 Tallinn) oli eesti prosaist, följetonist ja lastekirjanik.
Alfakiirgus
Alfakiirguse tekkimine
Tavaliselt tekib alfakiirgus alfalagunemisel (näiteks uraani lagunemine tooriumiks), kuid ta võib tekkida ka kergete aatomituumade (näiteks vesinik-2 ja liitium-6) ühinemisel ehk tuumasünteesil.
Eduard Männik
Elukäik
Eduard Männik sündis Tartus ehitustöölise pojana. Aastatel 1914–1917 õppis ta Tartu Reaalkoolis ja 1917–1923 Tartu Kommertsgümnaasiumis. Viimast Männik majandusliku kitsikuse tõttu ei lõpetanud. Koolist lahkumise järel tegi ta juhutöid mitmes Eesti paigas.
Alfakiirgus
Alfakiirguse tekkimine
U →  Th  +  α (alfalagunemine)
Eduard Männik
Elukäik
Nõukogude okupatsiooni ajal asus ta peagi uue võimu teenistusse, töötades algul Tartu tööbörsil ja hiljem juba RJRK operatiivvoliniku ja uurijana. Osales II maailmasõjas Nõukogude Liidu armee koosseisus ning sai mitmes lahingus haavata. Üks rängemaid vigastusi tekkis Sõrve poolsaarel üsna sõja lõpul. Männikut tabas mürsukild, mis oleks võinud ta tappa, aga elu päästis välitasku, kus kirjanik hoidis oma käsikirju. Siiski sai temast II grupi invaliid. 1942. aastast oli Eduard Männik NLKP liige ja 1945. aastast Kirjanike Liidu liige, ühtlasi pikka aega ka viimase juhatuse liige. 1950.–1951. aastal oli ta Kirjanike Liidu aseesimees. Vahetult enne surma pälvis ta ENSV teenelise kirjaniku aunimetuse (1965)
Alfakiirgus
Alfakiirguse tekkimine
H + Li = 2 α (tuumasüntees)
Eduard Männik
Looming
Kirjandus huvitas Männikut juba kooliajal. Võimalik, et huvi sai alguse töötamisest lehepoisina Tartu tänavatel. 1921. aastast hakkas ta ajalehtedele ja -kirjadele (Postimees, Kratt, Laste Rõõm jt) kirjutama sõnumeid, arvustusi, följetone ja jutte. 1930. aastatel avaldas ajalehes Vaba Maa pseudonüümi Ormus (aga ka Eduard Kerna ja Erik Kivindi) alt vapside vastaseid följetone.
Enne Nõukogude okupatsiooni oli ta kõige edukam lastekirjanikuna (pseudonüüm Aadi Virges). Tema väikelastele mõeldud jutt "Jänesepoeg To-Too" on tõlgitud saksa, vene ja inglise keelde.
Alfakiirgus
Alfakiirguse tekkimine
Alfalagunemisel eraldunud alfaosakese kineetiline energia on tüüpiliselt suurusjärgus 5 MeV (mis on umbes 0,13% alfaosakese koguenergiast) ja tema kiirus on tüüpiliselt umbes 15 000 km/h.
Eduard Männik
Looming
1930. aastal ilmus tema ainus romaan, naturalistlik ja kriitiline "Hall maja", mis kujutab prostituutide elu ja Tartu aguliolustikku.
Novellide kirjutamisele pühendus Eduard Männik II maailmasõja ajal. Sõja ajal ilmus temalt jutukesi tagalas välja antud kogumikes ja rindeperioodikas. Esimese novellikogu "Südamete proov" avaldas ta 1946. aastal. Kogumik koosneb kuuest novellist ja lõppsõnast. Novellid on eraldiseisvad, aga moodustavad kokkuvõttes terviku. Esimene novell "Laeva tee" jutustab põgenemisest Nõukogude tagalasse, novellid "Kuues pealetung", "Südamete proov" ja "Neveli maantee" lahingutegevusest, "Minu palat" haavatud sõdurite haiglaolmest ning "Tagasitulek" sõjast laastatud linnast ja linna (ning riigi) ülesehitamise ideedest. Lõppsõnas pealkirjaga "Lahingusõna" on väike mõtisklus sellest, kuidas erinevate alade meestel – ehitajal, kunstnikul ja kirjanikul – on kõigil ühine eesmärk taastada või jäädvustada olnut. Kui kõik teised selle kogu novellid on esitatud kolmandas isikus, siis novellis "Minu palat" on tegevust kirjeldatud minategelase vaatepunktist. Novellides esineb palju nõukogulikku ideoloogiat. Põhiliseks teemaks on eesti sõdurite kasvamine ideelisteks Nõukogude sõduriteks.
Alfakiirgus
Alfakiirguse mõju ainele
Alfakiirguse läbimisvõime on ioniseeriva kiirguse tüüpide seas kõige väiksem. Et alfaosakese mass ja elektrilaeng on suhteliselt suured ning kiirus suhteliselt väike võrreldes teiste ioniseerivate kiirguste osakestega, siis on tõenäosus suur, et läbi aine liikuv alfaosake põrkub mõne aatomi vastu ja ioniseerib selle. Alfaosake võib neelduda pihtasaanud aatomi tuumas või hajuda aatomi elektronkattelt. Mõlemal juhul annab alfaosake osa või kogu oma kineetilise energia aatomile, mis läheb ergastatud seisundisse. Sinakas helendus, mis tekib alfakiirguse allika ümber, on tekitatud ioniseeritud aatomite poolt, mis lähevad ergastatud olekust tagasi põhiolekusse.
Eduard Männik
Looming
Männik jätkab sõjateemadega ka kogudes "Viisteist sammu" (1947, Nõukogude Eesti preemia 1948) ja "Võitlus kestab" (1950). Eduard Männikut peeti omal ajal üheks parimaks novellistiks, eriti sõjateemade käsitlemisel. Novellikogu "Traataed" (1954) keskendub tööliste elule Eesti Vabariigis. "Inimesed vaekausil" (1959) käsitleb kaasaegseid Nõukogude ühiskonna teemasid.
Följetonikogu "Piibujutud" (1964) sisaldab valitud följetone Eesti Vabariigi ajast ning "Tühja tünni hääl" (1965) följetone nõukogude ajast.
Romaan
"Hall maja" (1930)
Alfakiirgus
Varjestamine
Alfakiirguse varjestamiseks piisab paberilehest või paarisentimeetrisest õhukihist kiirgusallika ja varjestatava keha vahel.
Eduard Männik
Novellikogud
"Südamete proov" (1946)
"Viisteist sammu" (1947)
Alfakiirgus
Varjestamine
Väline alfakiirgus inimesele ohtlik ei ole, sest isegi naha surnud rakkudest koosnev väliskiht pidurdab alfakiirguse efektiivselt. Küll aga võib alfakiirgus olla ohtlik, kui see toimub inimese sees (kui kehasse on sattunud alfalagunev keemiline element). Näiteks radooni sissehingamine on ohtlik just seetõttu, et radoon on alfalagunev radioaktiivne element ning võib sissehingatuna põhjustada vähki.
Eduard Männik
Novellikogud
"Paljassaare tipul" (1949), valikkogu
"Võitlus kestab" (1950)
"Üle mägede" (1953, 2.tr 1955), valikkogu
Traataed" (1954)
"Inimesed vaekausil" (1959)
"Rindejutud" (1962), valikkogu
"Härraspäev" (1966)
"Terasvaier" (1984), valikkogu
Lastekirjandus
"Jänesepoeg To-Too" (1935, 2 tr 1978)
"Rajamaa talu" (1935)
"Tarkuse müts" (näidend, 1937)
"Jutte" (1979)
Följetonikogud
"Piibujutud" (1964)
"Tühja tünni hääl" (1965)
Valitud teosed
Teosed (1973, koost Väino Ilus; sisaldab romaani "Hall maja", tsükli "Sõjajutud" ("Paljassaare tipul", "Südamete proov", "Minu palat", "Ootajad") ning jutustused "Inimesed vaekausil" ja "Ajalehepoisid")
Novell "Terasvaier", mis on esiti avaldatud kogus "Viisteist sammu", on aasta hiljem avaldatud ka eraldi raamatuna Tallinna Riikliku Tarbekunsti Instituudi õppetööna. Teost trükiti 50 eksemplari.
Lanciano
Lanciano on linn Itaalias Abruzzo maakonnas Chieti provintsis.
Vaatamisväärsused
pisi|tühi|Lanciano
Anatahan
thumb thumb|Anatahani asend [[Vaikne ookean|Vaikses ookeanis]] Anatahan (tšamorro keeles Anatåhån) on vulkaaniline asustamata saar Mikroneesias, üks Mariaanidest. Kuulub Põhja-Mariaanidele.
Anatahani saare geograafilised koordinaadid on 16°21′N 145°40′E﻿. Saare põhjapoolne naabersaar on Sarigan ja lõunapoolne Farallon de Medinilla.
Saare pindala on 31 ruutkilomeetrit. Anatahani pikkus on 9 km ja laius 3 km, rannajoone pikkus on 24,1 km. Saare kõrgeim tipp on 790 meetrit merepinnast.
Anatahani saare moodustab Anatahani vulkaan, mis on alates 2003. aastast korduvalt pursanud. Aastatel 1990 ja 1993 toimusid saarel ka maavärinad.
Academia Non Grata
Academia Non Grata on alternatiivne kunstiõppeasutus, kontseptuaalne institutsioon Pärnus.
Academia Non Grata kui Eesti ainukese vaid kujutavale kunstile spetsialiseerunud õppeasutuse asutasid 1998. aastal Al Paldrok ja Reiu Tüür. Peale nende oli asutajaliikmete hulgas veel Margus Tiitsmaa. Rektorina asus tööle tollal 24aastane Reiu Tüür.
Tänapäeval tegutseb Academia Non Grata "akadeemia ratastel" põhimõttel, korraldades ülikoolides ja kunstiorganisatsioonides üle maailma loenguid ja töötubasid. Akadeemia egiidi all on toimunud ka kolm festivali: IN Graafika, Art Non Grata ja Pärnu filmi- ja videofestival.
Erakool Non Grata
Kool asutati, sest Pärnu Sütevaka Humanitaargümnaasiumis suleti rahaliste probleemide tõttu muusika- ja kunstiosakond ja seetõttu sattus kunstihariduse andmine Pärnus ohtu. Academia Non Grata sisseastumiskatsed korraldati 10. augustil 1998, kuid sel ajal ei olnud koolil veel kõrg- ega kunstikooli litsentsi. Kunstikooli asutaja ja prorektori Al Paldroki sõnul oli kunstikooli litsentsi saamise taotlus esitatud ja levitatud arengukava järgi pidi koolist saama rakenduslik kõrgkool alles 2001. aastal. Kõrgkooli litsents loodeti saada siiski varem, ent selleks pidi Haridusministeerium uut kooli Pärnu Sütevaka Humanitaargümnaasiumi kunstiosakonna järglasena aktsepteerima. Seadus nägi kõrgkooli litsentsi eeldusena kolme varasemat tööaastat, ent olemas oli eksamikomisjoni eksperdihinnang, et kooli ainekavad vastavad kõrgkooli normidele. Enamik kulusid lootis kool katta õppemaksust, mille suurus pidi olema 3000 krooni semestris. Muud rahastamisallikad olnuks Haridusministeerium, Pärnu linnavalitsus mahus, mis varem läks Sütevaka kunstiosakonnale, ja mitmesugused fondid. Õpetajate hulgas olid kunstnikud Raul Meel, Leonhard Lapin, Marko Mäetamm, Ülo Vooglaid, professor Mart Raukas. Õpilaste arvuks kavandati 30–40. Tööd taheti alustada vanas puumajas aadressil Suur-Posti tänav 16, kus varem tegutses Pärnu 12. Põhikool. Litsentsi kool ei saanud, sest puudus kooli õppekavade ekspertiis. Paldrok kinnitas, et kool alustab igal juhul 1. septembril. Haridusministeerium soovitas rektor Reiu Tüüril õppeasutust enne litsentsi saamist mitte avada. Kooliaasta alguseks sai Academia Non Grata Haridusministeeriumi litsentsikomisjonilt kutsekooli litsentsi. Sellisena tegutses Erakool Non Grata kuni 2001. aasta lõpuni.
Eesti Kunstiakadeemia Pärnu kolledž Academia Grata
19. jaanuaril 2002 läks Erakool Non Grata Eesti Kunstiakadeemia juhtimise alla. Koolist sai tunnustatud õppeasutus, esimene bakalaureusekraadi andev õppeasutus Pärnus Eesti Kunstiakadeemia Pärnu kolledž Academia Grata. Erialasid oli üks – kunst. Tegevus jätkus uutes ruumides aadressil Riia maantee 70, kus kunagi oli olnud lasteaed. Märtsis 2002 andis Pärnu linnavolikogu Eesti Kunstiakadeemiale Academia Grata tarvis 50 aastaks Riia maantee 70 tasuta hoonestusõiguse. Suure hoone renoveerimine käis aga Eesti Kunstiakadeemiale üle jõu. 2003. aasta augusti teises pooles sai ootamatult kohalt lahkunud Reiu Tüüri ja vahepealse juhi kohusetäitja Al Paldroki asemel Academia Grata direktoriks Mari Sobolev.
22. märtsil 2004 teatati, et kõrghariduse hindamise nõukogu oli jätnud vahepeal Chaplini keskuse 5. korrusele kolinud EKA Pärnu kolledži ehk Academia Grata õppekava akrediteerimata. Eesti Kunstiakadeemia palus haridus- ja teadusminister Toivo Maimetsalt kunsti õppekava tingimisi akrediteerimist ja nõutud tingimuste täitmiseks ajapikendust. Kõrghariduse hindamise nõukogu oma otsusest ei taganenud ja 8. juunil 2004 otsustas Eesti Kunstiakadeemia nõukogu Pärnu kolledži sulgeda.
Sulgemisotsuse teatavakstegemise ajal õppis koolis umbes 30 üliõpilast, õppemaks oli 15 000 krooni aastas ja tegu oli ainukese kohaga Eestis, kus sai õppida bakalaureuse tasemel õppida interdistsiplinaarset ja tegevuskunsti.
Academia Non Grata tegevus pärast Academia Grata sulgemist
Senine kolledži direktor Mari Kartau otsustas, et õppeasutuse tegevus jätkub alternatiivse vabaakadeemiana kontseptuaalse nimetusega Johann Köleri nimeline positivistlik kunsttööstuskool. Õppekava kinnitati ja 2005. aasta sügisel jätkas rektor Mari Kartau (Sobolev) juhtimisel erakool Non Grata. Õpilasi oli kümmekond ja koliti tagasi puumajja aadressil Suur-Posti tänav 16.
NUPS
NUPS oli Rakvere rokkansambel, mis alustas tegevust 2008. aasta alguses. Ansambel tegutses umbes aasta.
Ansambel tegi proove Rakvere kultuurimaja muusikastuudios. Idee kollektiivi luua pärines Lauri Mäesepalt. Trummar oli sel ajal Aleksander Pihlak. Peagi sai uueks trummariks Rait Lõhmus, kuid mõne aja pärast uuenes koosseis taas. Ansambel läks laiali, kuid enne seda valmis hitt "Panomatsioon".
Lansing (täpsustus)
Lansing on mitme koha nimi.
Noa
right|222px|thumb|1493 Schedelsche Weltchronik pisi|[[Edward Hicks "Noa laev" (1846)]] Noa (heebrea keeles נֹחַ No'aẖ; araabia keeles نوح Nūḩ) oli Piibli järgi kümnes ja viimane patriarhidest enne veeuputust. Tema lugu on kirja pandud Esimeses Moosese raamatus, peatükkides 5–9.
Noa oli Lemeki poeg, kümnendast inimpõlvkonnast pärast Aadamat. Tal oli kolm poega, Seem, Haam ja Jaafet, kelle järeltulijad on kõik inimesed maailmas.
Kui Noa oli kuussada aastat vana, otsustas jumal saata suure veeuputuse Maale karistuseks inimeste patususe eest, ning hävitada inimsoo maa pealt. Aga ta nägi, et Noa oli õiglane ja hea mees, mistõttu otsustas ta viimase koos perekonnaga päästa. Ta käskis Noal ehitada suure laeva iseenda ja ta perekonna jaoks, kuhu mahuksid ka kõik loomad, kes maa peal elavad. Noa ehitaski laeva ning läks oma perega sinna sisse, võttes kaasa paari igast looma- linnu- jms liigist, kes maa peal elavad. Siis tuli veeuputus, mis kattis veega terve maailma. Kõik elav suri selle tagajärjel, ainsad elusolendid, kes ellu jäid, olid Noa laevas. Laev hulpis vetes sada viiskümmend päeva, kuni lõpuks Jumal otsustas lasta veel alaneda ning laev jäi peatuma Ararati mäe tipul.
Kui maa sai kuivaks, tulid Noa ja ta perekond ja kõik elusolendid laevast maale ning Noa ehitas Jumalale altari ja ohverdas. Jumal leppis inimkonnaga Noa vahendusel ära ning otsustas, et ta ei nea enam kunagi tervet maad inimese pärast ning ei hävita enam kunagi kõike, mis elab, nõnda nagu ta oli teinud. Jumal tegi lepingu Noa ja ta järeltulijatega mille märgiks ta pani taevasse vikerkaare.
Pärast veeuputust istutas Noa mäe jalamile viinamarjaistanduse. Saadud saagist jõi ta veini ja jäi purju ning jäi alasti oma telgis magama. Noa poeg Haam nägi oma isa paljalt ning teatas sellest ka oma vendadele, kes katsid Noa, samal ajal hoidudes oma isa peale vaatamast. Noa ärkas ning needis Haami igavese orjusega, ning õnnistas Seemi ja Jaafetit. Haami järeltulijatest pidid saama Seemi ja Jaafeti orjad.
Noa suri 350 aastat pärast veeuputust, 950-aastaselt.
Wyomia Tyus
Wyomia Tyus (sündinud 29. augustil 1945 Griffinis Georgia osariigis) on USA kergejõustiklane (põhidistants 100 m).
Olümpiamängudel
Tokyo 1964 México 1968
Veepotentsiaal
Veepotentsiaal on mingis keskkonnas, organismis, koes jt oleva vee potentsiaalne energia (vabaenergia) puhta veega võrrelduna.
Veepotentsiaal iseloomustab vee omadust liikuda kas osmoosi, gravitatsiooni, pindpinevusjõu jne tõttu ühest keskkonnast teise keskkonda.
Teoreetilistes ülesannetes tähistatakse veepotentsiaali enamasti sümboliga Ψ (psii).
Mõiste "veepotentsiaal" kasutuselevõtt on aitanud märgatavalt selgitada taimedes, loomades ja mullas toimuvat vee liikumist.
Slantsõ rajoon
Rajoonis on Slantsõ linnaasundus (Сланцевское городское поселение) ja 6 külaasundust (varem vallad) 156 külaga. Rajoonikeskus on Slantsõ linn.
Külaasundused
Külasid: Šahta Nomer 3.
Taiwan
Taiwan, ametlikult Hiina Vabariik, tuntud ka kui rahvuslik Hiina, on Taiwani saart ja lähisaari valitsev, Hiina Rahvavabariigist sõltumatu riik. Tavaliselt nimetatakse Hiina Vabariiki Taiwaniks ja Hiina Rahvavabariiki Hiinaks. Pekingis asuv ja Mandri-Hiinat valitsev Hiina Rahvavabariigi valitsus peab Taiwani Hiina RV osaks, eitades Hiina Vabariigi eksistentsi jätkumist.
Taipeis resideeriva valitsuse faktilise kontrolli all on terve Taiwani provints ja Fujiani provintsist Chinmeni ja Matsu saared.
Rahvastik
Ligi 98% elanikkonnast on hiinlased, Taiwani põlisrahvad moodustavad 2,25% elanikkonnast.
Sõjaväeline auaste
Sõjaväeline auaste (vananenud termin aukraad) on sõjaväelase või reservis (erus) oleva sõjaväekohuslase auaste, mis määrab sõjaväelase hierarhilise positsiooni (õigused ja kohustused) teiste sõjaväelaste suhtes. Sõjaväeline auaste antakse igale sõjaväes teenivale isikule.
Auastmed jagunevad ohvitseride, allohvitseride ja sõdurite auastmeteks. Ohvitseride auastmed jagunevad kõrgemateks, vanem- ja nooremohvitserideks. Igal auastmel on oma auastmetunnus, mida kantakse sõjaväe vormiriietusel. Mõnikord eristatakse veel nooremallohvitsere ja vanemallohvitsere.
Eesti
Eesti sõjaväeline auaste on Eesti Vabariigi nimel kaitse- või reservväelasele antav nimetus, mis sõltub tema sõjaväelisest väljaõppest, haridusest, sõjaväelisest ametikohast, tegevteenistuse staažist ning põhiväeliigist.
Kõrgeim võimalik Eesti õhu- ning maaväe auaste on kindral, mereväes admiral.
Ukraina
Kõrgeim võimalik sõjaväeline auaste on kindral.
.ke
.ke on Keenia Interneti tippdomeen. Domeen on kasutusel alates 1993. aastast.
Domeeni haldab KENIC (Kenya Network Information Centre). 2017. aastal oli domeenile registreeritud üle 58 000 saidi.
Bhutani kuningas
Bhutani kuningas ehk Bhutani maharadža on Bhutani monarh alates 1907. aastast.
Aastal 1907 haaras võimu Trongsa ringkonna valitseja Ugyen Wangchuck ja kuulutas 17. detsembril end Bhutani kuningaks, rajades päritava monarhia. Suurbritannia tunnustas tema võimu.
17. detsembrit tähistatakse rahvuspäevana.
Kuninga tiitel on aastast 1963 Druk Gyalpo (dzongha keeles 'Kõuedraakonikuningas', (Tema Majesteet, kuni 1971 Tema Kõrgus).
Algselt kehtis kuninga poolt valitsetavas Bhutanis absoluutne monarhia. Esimene samm konstitutsioonilise monarhia poole oli Rahvuskogu asutamine 1953. Aastal 1968 andis kuningas välja dekreedi, millega Rahvuskogust sai kuninga suveräänne institutsioon. Aastast 1969 kadus kuningal vetoõigus Rahvuskogu otsuste üle. Rahvuskogu sai ühtlasi õiguse kuningat umbusaldushääletusega võimult kõrvaldada. Sel juhul läheb võim üle troonipärijale. Kuninga nõudmisel seati sisse iga kolme aasta toimuv usaldushääletus. Niiviisi loodi "demokraatlik monarhia".
Kuningate loend
Bhutanil on olnud neli kuningat:
Merengue
Merengue [mer'enge] on muusikastiil ja tants, mis pärinevad Dominikaani Vabariigist. Sõna merengue tähendab hispaania keeles suhkruga vahustatud munavalget.
Merengue-ansamblisse kuulub diatooniline akordion (selle eelkäijaks olid lihtsamad ja kergemini kättesaadavad kohalikud pillid nagu bandurria), süles hoitav kahepoolne trumm tambora, bass ja eriline löökriist güira (augustatud ja rulli keeratud plekitükk, mida mängitakse harjakesega), neile võivad lisanduda saksofon, trompet, kitarr jt pillid. Esinduslikku merengue-orkestrisse kuulub 12–15 liiget.
21. sajandi algul on erinevad Ladina-Ameerika artistid ühendanud merenguet house'i ja hiphopiga.
Merengue kui tants oli algselt tõsise iseloomuga, kuid on hiljem muutunud lõbusamaks ja sensuaalsemaks. Tempo on 120–160 lööki minuti. Põhisammudeks on lihtne ette-juurde või kõrvale-juurde, igal löögil üks samm, astutakse rõhuga ja jalad vetruvad põlvest, nii et tekkib mulje lonkamisest (paso de la empalizada), samas ülakeha on suhteliselt väheliikuv. Mõnede versioonide puhul kaasnevad Ladina-Ameerika tantsudele iseloomulikud puusaliigutused. Legendide kohaselt pärinevad merengue iseloomulikud sammud kas suhkrurooistandustes ahelates töötanud orjade astumisest trummilöökide taktis või võiduka lahingu lombaka kangelase iseloomuliku kõnnaku matkimisest võidu auks korraldatud rahvapeol.
Artiste ja ansambleid: Hector Acosta, Aguakate, Amarfis, Alex Bueno, El Prodigio, Elvis Crespo, Miriam Cruz & Las Chicas Del Can, Maria Diaz, Josie Esteban y la Patrulla 15, Julian, Fefita la Grande, Freddie Kenton Orquestra, Guandulito, Juan Luis Guerra, Tatico Henriquez, Eddy Herrera, Krisspy, Kinito Mendez, La Banda Gorda, La India Canela, La Makina, Los Hermanos Rosario, Los Ilegales, Los Toros Band, Manny Manuel, Joseito Mateo, Agapito Pascual, Rubby Pérez, Pochy y su Cocoband, Proyecto Uno, Milly Quezada, Conjunto Quisqueya, Ravel, Toño Rosario, Papi Sanchez, Olga Tañón, Francisco Ulloa, Cuco Valoy, Wilfrido Vargas, Sergio Vargas, Johnny Ventura, Angel Viloria, Fernando Villalona jt.
Zootopia
"Zootopia" on 2016. aastal valminud Walt Disney animastuudio joonisfilm.
Vasavere jõgi
Jõgi saab alguse Kurtna Suurjärvest ja on selle ülemjooks on suunatud kanali kaudu Sõtke jõkke selle vooluhulga suurendamiseks Oru linnaosa lähedal Oru turbarabas. See jätab Voka aleviku kohal merre suubuva jõe alamjooksu veevaeseks. Jõgi suunati ümber 1960. aastate lõpus seoses Sillamäe tehase veevajaduse suurenemisega.
Jaan Oks
Jaan Oks (28. veebruar 1884 Pärsama vald – 25. veebruar 1918 Tallinn) oli eesti kirjanik.
Elukäik
Jaan Oks oli pärit Saaremaalt Ratla külast Pärsamaa vallast. Ta lõpetas 1902. aastal Kaarma seminari. Töötas aastatel 1905–1911 kooliõpetajana. Massu vallakooli juhatajana asus ta tööle 1905. aastal. 1907. aastal sõitis ta Samaara kubermangu kösterkooliõpetajaks. Oli tubli koolmeister, aga alkoholiprobleemide tõttu vallandati pärast paari tööaastat.
1912. aastal saadeti ta ilma kindla töö- ja elukohata sundkorras kodukohta Saaremaale, kus tegeles peamiselt füüsilise tööga. 1914. aastal mobiliseeriti Oks sõjaväkke, kuid tervislikel põhjustel teda rindele ei saadetud ning ta viibis Petrogradi sõjaväehospidalis, 1915. aastast Tallinnas merekindluse ehitustöödel. Mais 1917 paigutati luutuberkuloosi põdev Jaan Oks Tallinna Linnade Liidu haigemajja, oktoobris Tallinna priihospidali, kuid haiguse ravimine oli lootusetult hilinenud.
Looming
Kirjutas (eriti aastatel 1906–1910) rohkesti proosat, luulet ja kirjanduskriitikat ning publitsistikat – enamik on hävinud. Lisaks kirjutas ka arvustusi, mida iseloomustavad järsud maitseotsustused ja otseütlemised. Oksa üksikud tööd ilmusid Noor-Eesti albumeis ja ajakirjas, enamik jäi avaldamata. Oks saatis neid ise laiali ajalehetoimetustesse, kuhu need jäidki. Friedebert Tuglase sõnul, kes Oksaga kümmekond aastat kirjavahetuses oli, "on Oks kirjutanud ühes luuletustega mitu- ja mitusada tööd."
.as
.as on Ameerika Samoa Interneti tippdomeen. Domeen on kasutusel alates 1997. aastast.
Merisiga
Merisiga (Cavia porcellus L.) on näriliste seltsi merisigalaste sugukonda kuuluv loom.
Kirjeldus
Merisiga on valge või kollase-mustalaiguline sabatu näriline. Keha pikkus on kuni 30 cm. Nad on hea sigivusega, andes aastas 3–5 pesakonda, igas 2–4 poega (metsikuil liikidel 2 pesakonda). Emasel on ainult kaks nisa ja kui poegi on rohkem, siis ootavad ülejäänud ilma tõuklemata oma järjekorda.
Merisea tiinus vältab ligi 2 kuud. Vastsündinud on hästi arenenud, nägijad, kasvavad kiiresti ja võivad juba 2–3 kuu vanuselt ise järglasi anda. .
Merisiga võib elada närilise kohta võrdlemisi vanaks: 8–10 aastat.
Merisea päritolu ei ole veel välja selgitatud. Lõuna-Ameerikas elab 8 metsikut merisealiiki ja millisest neist kodumerisiga põlvneb, selle üle vaidlused veel kestavad. "Loomade elu" andmetel on merisea lähim looduslik sugulane Cavia cutleri.
Kodumerisiga erineb metsikuist merisealiikidest vähe. Aretatud on küll tõuge, mis karvastiku värvuse poolest metsikuist liikidest erinevad.
Kodustamise ajaloost
Merisiga kodustati Andides tänapäeva Boliivia, Ecuadori ja Peruu alal umbes 7000 aastat tagasi. Ta kodustati liha saamise ja meelelahutuse eesmärgil. Inkad aretasid hulganisti meriseatõuge. Merisiga oli inkade põhiline lihaloom. Merisigu ka ohverdati, eelistades musti isendeid, sest need olid haruldasemad. Meriseakasvatus oli inkade seas üldlevinud, sest neid suutsid pidada ka vaesed pered. Merisigu vahetati kingitustena.
Rahvameditsiinis usuti, et merisigadel on üleloomulikud ravivõimed. Selleks hõõruti merisigu haige koha vastu. Jällegi, mustade merisigade ravivõimeid peeti eriti suurteks. Selliseid ravimeetodeid kasutati ka sajandeid pärast eurooplastest kolonisaatorite saabumist, kui kohalikud elanikud ei saanud endale euroopa meditsiini lubada või kui nad seda ei usaldanud.
Merisigade vanim kirjalik mainimine pärineb aastast 1547 Hispaniola saarelt Santo Domingost. Sel saarel merisead ei ela, niisiis olid hispaanlased selle mujalt sinna viinud. Looma esimene kirjeldus pärineb aastast 1554 ja selle tegi šveitsi loodusteadlane Conrad Gessner.
Hispaania, Hollandi ja Inglise kaupmehed tõid merisigu üsna ruttu pärast Lõuna-Ameerika lääneranniku vallutamist Euroopasse. Nende pidamine levis ülemklassi seas, näiteks pidas merisigu Elizabeth I.
Tänapäeval on merisiga üle maailma levinud koduloom, keda harilikult ei peeta liha saamiseks, vaid ilu pärast.
Merisigu peetakse ka katseloomadena.
thumb|Mälestusmärk katseloomadena hukkunud merisigadele Riemsis. Merisigadega uuritakse kõige rohkem nakkushaigusi: brutselloosi, difteeriat, koolerat, suu- ja sõrataudi, tuberkuloosi, tüüfust ja teisi. Merisiga ei suuda ise sünteesida C-vitamiini nagu inimenegi ja sellepärast sobib ta skorbuudi uuringuteks. 1960. aastatel peeti USA laboratooriumides 2,5 miljonit merisiga, aga hiljem on nende arv hiirte ja rottide arvel vähenenud, sest hiirte ja rottide DNA on märksa paremini uuritud ja nende haiguste uuringud, milles DNA-d vaja pole, on viimasel ajal vähenenud. 1990. aastatel oli USA laborites 375 tuhat merisiga, mis moodustas kõigist katseloomadest üksnes 2%.
Heraldikas
Elsassi perekonna Merswin (kirjutatud ka Morschwein, Mörswin, Meerschwein, Delphinus jms) vapil on kujutatud püstitõusnud merisiga punase äärisega kuldsel kilbil.
Kivioja (Pärnu jõgikond)
Kivioja (ka Sigaste oja) on oja Pärnumaal, Reiu jõe parempoolne lisajõgi.
1950. aastate paiku kaevati oja maaparanduse käigus sirgeks.
Varem leidus Kiviojas kala, aga pärast kopratammide teket ei ole Lodja tiigist kala sinna kudema pääsenud. Praegu esineb ojas vähesel määral lepamaimu ja särge.
Olga Holts
Olga Holts oli Eesti tummfilm inäitleja.
.ao
.ao on Angola Interneti tippdomeen. Domeen on kasutusel alates 1995. aastast.
Domeeni haldab Agostinho Neto Ülikool.
Natta!
Natta! on kaubamärk, mida TIM w.e. kasutab lisaväärtusega mobiiliteenuste MVAS (Mobile Value Added Services) valdkonnas.
TIM w.e. on esindatud umbes 60 riigis, jõudes oma müügikanalite ja rohkem kui 200 mobiilioperaatoriga sõlmitud partnerluse kaudu kogu maailma ligi 2 miljardi mobiilikasutajani. TIM w.e. äritegevus põhineb teenindusmudelil, mille järgi pakub ettevõte kasutajatele laias valikus tooteid otse SMS-i, WAP-i ja MMS-i kaudu, milleks oleme sõlminud partnerlussuhted mitmete turustuskanalitega, sh meediaettevõtted, võrguoperaatorid, veebiportaalid, mobiiltelefonide tootjad ja müüjad.
Turustuskanalite kaupa rühmitatud teenused: Otsemüük: TIM w.e. kasutab oma mobiilipersonaliseerimise teenuste reklaamiks televisiooni, Internetti ja ajakirju. Neid kanaleid kasutatakse enamasti helinatoonide, mängude ja sõnumiteenuste reklaamimiseks liitumispõhise mudeli kaudu. See moodustab 82% TIM w.e. tegevusest. Telekommunikatsiooniettevõtted: kliendile orienteeritud sisu (helinatoonid, videotoonid, taustapildid, ekraanisäästjad jne) toodetakse mobiilioperaatoritele. Peaaegu 12% ettevõtte äritegevusest on suunatud telekomiturule. Meedia: kasvava valdkonnana hõlmavad meediateenused interaktiivset televisiooni ja moodustavad hetkel 6% TIM w.e. äritegevusest.
Putš
Putš on vandenõul põhinev riigipööre või riigipöördekatse.
Harry Potter ja tarkade kivi
Teine pealkiri
Raamatu esimene trükk ilmus 26. juunil 1997 Inglismaal kirjastuselt Bloomsbury. Järgmisel aastal ilmus see USA-s kirjastuselt Scholastic Corporation pealkirjaga "Harry Potter and the Sorcerer's Stone" ("Harry Potter ja Sortsikivi").
Lause
Lause on keeleüksus, mis on grammatiliselt ja intonatsiooniliselt vormistatud ning kannab terviklikku mõtet. Lause on grammatiliselt sõltumatu teksti osa, süntaksi põhiüksus. Lause peamine ülesanne on teate edastamine vastuvõtjale. Lause koosneb lause moodustajatest, milleks võib olla sõnavorm, fraas, osalause ja/või sekundaartarind.
Lause tunnuseid
Lause võib olla
Tüüpiline lause
Väga tihti kasutatakse ka mittetäielikke lauseid:
Suulises argivestluses kasutatakse sageli lauseid, kust on välja jäetud kõik peale uut infot väljendava lauseosa ehk reema.
Lause kui terviku funktsioonid
Mõtte väljendamine lause abil tähendab, et lause kui tervik ja selle elemendid täidavad samaaegselt mitut eri funktsiooni. Eelkõige väljendab lause mingit sündmust, mida võib tinglikult nimetada situatsiooniks. Lause tähenduses on põimunud kõneleja suhtluseesmärk ja mingi sündmuse kirjeldus.
Lause pragmaatiline funktsioon
Lause pragmaatiline funktsioon seisneb edastatava info vormistamises teatena. Lausega teatatakse alati midagi millegi kohta. Info esitatakse lauses adressaadile nii, et üks osa sellest võetakse teate lähtepunktiks, teine osa haagitakse selle külge. See, kuidas lause oma pragmaatilist funktsiooni täidab, ilmneb lause sõnajärjes ehk lause teatestruktuuris. Lause teatestruktuuri elemendid väljendavad:
Lause semantiline funktsioon
Semantilisest aspektist tähistab lause tervikuna mingit sündmust, lause moodustajad tähistavad selle sündmuse komponente.
Lause kui tervik täidab semantilist funktsiooni, s.t et lause tähistab
Lause nominatiivne funktsioon
Lause täidab nominatiivset funktsiooni, s.t et lause tähistab situatsiooni - lausel on situatsioonitähendus. Eelkõige väljendab lause mingit
Situatsiooni toimumise aja tähistamine
Lause võib väljendada olevikku, minevikku, tulevikku või üldaega.
Situatsiooni tegelikkusele vastavuse tähistamine
Kõneleja annab lausega oma hinnangu situatsioonile, täpsemalt selle
Kõneleja väärtushinnangu tähistamine
Kõneleja annab lausega situatsioonile oma positiivse või negatiivse hinnangu:
Kõneleja suhtluseesmärgi väljendamine
Kõneleja saab lausega grammatiliselt vormistada viis suhtluseesmärki.
Lausega väljendatavad suhtluseesmärgid
Lausega kas
2. august
2. august on Gregoriuse kalendri 214. (liigaastal 215.) päev. Juliuse kalendri järgi 20. juuli (1901–2099).
Igikelts
Igikelts ehk kirsmaa on kestvalt külmunud maakoore ülemine osa.
Igikelts katab ligi 25% Maa pinnast.
Igikelts tekib aladele, kus esinevad aastaringselt madalad õhutemperatuurid ja vähe sademeid. Seega esineb igikelts kontinentaalse kliimaga aladel.
Igikeltsa paksus võib ulatuda paarist meetrist 1500 meetrini. Peale sademete ja õhutemperatuuri sõltub igikeltsa sügavus peamiselt pinnase koostisest ja lõhelisusest. Mida lõhelisem ja jämedateralisem pinnas, seda sügavamale võib ulatuda ka külmumispiir.
Eristatakse lausalist, katkendlikku, saarelist ja merealust igikeltsa. Lausaline igikelts katab ligikaudu 20 miljonit km² Maa pinnast. Saareline igikelts paikneb kas mägedes või lausalise igikeltsa läheduses.
Igikelts võib olla süngeneetiline (tekkinud üheaegselt setete kujunemisega) vōi epigeneetiline (tekkinud pärast setete kuhjumist).
Igikelts on reliktne nähtus ehk püsinud vähemalt viimasest jääajast. Selle tõestuseks on mitmed mammutite säilinud jäänused, mis vastasel korral oleksid hävinud.
Igikeltsa alade jääkatteta piirkondades võib pealmine ehk aktiivseks horisondiks nimetatav kiht soojal aastaajal sulada, selle all asuvat pidevalt külmunud kihti nimetatakse passiivseks ehk inertseks horisondiks. Aktiivse horisondi paksus sõltub paljudest asjaoludest, mille hulka kuuluvad näiteks geograafiline laius, nõlva ekspositsioon, õhutemperatuur ja pinnase soojusjuhtivus.
Igikelts on ka oluline reljeefi kujundav tegur. Ta põhjustab selliseid nähtusi nagu solifluktsioon, defluktsioon, termoabrasioon, pinnase kohrutus, pingo, termokarst, jääkiil, polügonaalpinnas ja palsa.
Igikeltsa tõttu on raskendatud jõgede põhjaerosioon, mistõttu on jõed suhteliselt madalad, laiad ja väga meandreerunud.
Pjatigorsk
Pjatigorsk on linn Venemaal Stavropoli krais, Põhja-Kaukaasia föderaalringkonna keskus. Asub Kaljuaheliku eelmäestikus Podkumoki jõe kaldal.
Linn on tekkinud 1780. aastal rajatud kindluse juurde. 1803. aastal rajati sinna kuurortküla, mille nimeks sai Gorjatšie Vodõ. Linnaõigused ja tänapäevase nime sai 1830. aastal. Linna servas sai 1841. aastal duellil surma Mihhail Lermontov. Selles kohas on ausammas. 1920. aastal loodi linnas balneoloogiainstituut. Pjatigorsk on tuntud kuurortlinn paljude mineraal- ja kuumaveeallikatega.
Béla Lugosi
pisi| Béla Lugosi (õieti Béla Ferenc Dezső Blaskó; 20. oktoober 1882 Lugos (Austria-Ungari); praegune Lugoj (Rumeenia) – 16. august 1956 Los Angeles, California osariik) oli ungari ja ameerika näitleja.
Tema tuntuim roll oli filmis "Dracula" (1931). Alates 1920. aasta detsembrist elas ta Ameerika Ühendriikides. Aastal 1931 sai temast USA kodanik.
Isiklikku
Elu lõpus sai Béla Lugosist morfiumisõltlane. Ta suri vaesena. Tema matused maksis kinni Frank Sinatra.
Fast Car
"Fast Car" on Grammyga pärjatud laul Ameerika lauljalt ja muusikult Tracy Chapmanilt, mis avaldati aastal 1988 Tracy Chapmani omanimelisel debüütalbumil. Laul oli mitme Grammy auhinna nominent, sealhulgas kategooriates "Song Of The Year" ja "Record Of The Year". Laul võitis Grammy kategoorias "Best Female Pop Vocal Performance".
Kohad edetabelites
Ajakirja Rolling Stone edetabelis "500 Greatest Songs of All Time" jõudis laul 165. kohale. See on Chapmani ainus laul selles edetabelis ja kõige kõrgema kohaga laul, mille on kirjutanud ja esitanud naismuusik.
Jonas Blue versioon
2015. aastal avaldas laulust tropical house 'i stiilis kaveri Briti produtsent Jonas Blue. Blue debüütsinglil laulab Inglise laulja Dakota. Suurbritannia singliedetabelis jõudis laul teisele kohale.
Printsess Christina, proua Magnuson
Christina, Rootsi printsess, proua Magnuson (Christina Louise Helena; sündinud 3. augustil 1943 Haga lossis Stockholmis) on praeguse Rootsi kuninga Karl XVI Gustavi õde.
Vanemad ja õed-vennad
Printsess Christina sündis Haga lossis Västerbotteni hertsogi Gustaf Adolfi ja Saksi-Goburgi-Gotha printsessi Sibylla neljanda lapsena. Christina isapoolne vanaisa oli kuningas Gustav VI Adolf.
Printsess Christinal on vanemad õed printsess Margaretha (sünd. 1934), printsess Birgitta (sünd. 1937) ja printsess Désirée (sünd. 1938) ja noorem vend Karl XVI Gustav.
Kihlus ja abielu
Christina tutvus oma tulevase abikaasaga 1961. aastal Stockholmis pidulikul lõunasöögil. Tema ja Tord Gösta Magnusoni kihlus kuulutati välja 1974. aastal.
Paar abiellus 15. juunil 1974 Stockholmi kuningalossi kirikus. Lihtkodanikuga abiellumise tagajärjel kaotas Christina tiitli Kuninglik Kõrgus ning temast sai printsess Christina, pr Magnuson.
Printsess Christina ja ta abikaasa elavad Stockholmis.
Kuninglikud kohustused
Printsess Christina osaleb mõnikord Rootsi kuningliku perekonna korraldatavatel lõunasöökidel ning on mitme organisatsiooni auliige ja patroon. 9 aastat oli printsess Christina Rootsi Punase Risti esimees.
Peppino di Capri
pisi|right|Peppino di Capri Peppino di Capri (õieti Giuseppe Faiella; sündinud 27. juulil 1939 Napolis) on itaalia poplaulja ja pianist.
Ta alustas karjääri The Rockersi lauljana. 1958. aastal ilmus singel hittlugudega "Malatia" ja "Nun è Peccato".
1970. aastatel esines ta ansambliga New Rockers.
Ta on võitnud mitme muusikafestivali peaauhinna. Ta esindas Itaaliat 1991. aasta Eurovisiooni lauluvõistlusel lauluga "Comme è ddoce 'o mare" ning sai 89 punktiga seitsmenda koha.
Billboard Hot 100
Billboard Hot 100 on Ameerika Ühendriikides koostatav singlite edetabel, mida avaldab ajakiri Billboard kord nädalas. Edetabeli kohad baseeruvad laulude raadios mängimiste arvudele.
Kategooria
Kategooria tähendab üldkeeles rühma, mis tekib jaotamise tulemusena.
Eri valdkondades on see sõna kasutusel ka terminina.
Mitmes valdkonnas on termini tähendus lähedane üldkeelsele tähendusele:
Kompanii sisetoimkond
Kompanii sisetoimkond on kompanii isikkoosseisust vahetuste kaupa määratud ja teenistustoimkonna koosseisu kuuluv meeskond, mille ülesandeks on kompanii ruumides turvalisuse ja sõjaväelise sisekorra nõuete pideva täitmise tagamine.
Kompanii toimkondlased
Toimkond koosneb:
Kompanii toimkonna alluvuses võivad olla ka lisatoimkondlased, kes on määratud distsiplinaarkaristusega päevnike ülesandeid täitma väljaspool järjekorda kas ööpäevaks või öörahuks, harvem päevaajaks.
Toimkondlased kannavad reeglina vormil tunnusena vastavat rinnasilti, käelinti või kaelaketti plaadiga.
Üldine teenistuskorraldus
Kompanii sisetoimkondlased määratakse kompanii sõdurite ja nooremallohvitseride hulgast graafiku alusel 24 tunni kaupa.
Kompanii toimkonnal on oma teenistuskoht kompanii ruumides koos vajaliku inventari ja ette nähtud dokumentatsiooniga. Kompanii toimkonna teenistuskoht on tavaliselt paigutatud kompanii peasissepääsu juurde ja relvastuse hoiuruumide jälgimisulatusse. Kompanii toimkondlased võivad olla relvastatud kinnistatud käsitulirelvadega ja juurdekuuluva laskemoonaga.
Põhiülesanded
Toimkonna põhiülesanneteks kompanii kasarmuruumides on:
Tallinna Nõmme Ristija Johannese kogudus
MPEÕK Tallinna Nõmme Ristija Johannese kogudus on Tallinnas tegutsev õigeusu kogudus.
Kogudus asutati 1922.
Kogudus kasutab Tallinna Nõmme Ristija Johannese kirikut.
Kogudus viib kaks korda kuus läbi täiskasvanutele mõeldud eesti- ja venekeelseid pühapäevakool itunde.
Koguduse vaimulikud
Kogudust on teeninud järgmised vaimulikud:
Külmakühm
Külmakühm ehk pingo ehk hüdrolakoliit on igikeltsatekkeline positiivne pinnavorm.
Külmakühm on jäise tuumaga kühm külmunud mineraalses pinnases. Sama nähtust orgaanilistes setetes ehk turbas nimetatakse palsaks. Siin on väike terminoloogiline segadus, sest kirjanduses võib kohata ka vastupidist olukorda, st pingo ehk külmakühm turbas ja palsa mineraalmaal.
Külmakühm tekib seepärast, et vesi külmudes paisub. Igikeltsa aktiivsesse ehk suvel sulavasse horisonti võib suvel teatud kohtadesse (nõgudesse) koguneda suurel hulgal vett, mis külma aastaaja saabudes külmub ja paisub ning seeläbi maapinda kergitab. Järgmisel suvel jääkeha sulada ei jõua, kuid tema ümber koguneb veel rohkem vett, mis talvel maapinda veelgi kergitab. Mõistagi ei saa selline tsükkel igavesti jätkuda. Kuna maapind on rabe, muutub ta lõheliseks ning avab seega tee kiirele sulamisele suvel. Külmakühmud on lühiajalised nähtused, mille eluiga võib ulatuda kuni kümne aastani.
Külmakühmude koguarv on umbes 5000. Suurima külmakühmude esinemistihedusega ala on inuiti asula Tuktoyaktuki lähedal Kanada loodeosas, kus paikneb umbes 1350 pingot. Lisaks esineb pingosid mujal Kanada põhjaosas, Alaskal, Venemaa põhjaosas, Teravmägedel ja Gröönimaal. Üksikuid pingosid on kirjeldatud ka Mongoolias ja Tiibetis.
Üheaastased külmakühmud on suhteliselt väikesed – 1–2 meetrit kõrged. Mitmeaastased võivad aga kasvada enamasti 30–40 meetri kõrguseks. Suurimate külmakühmude kõrgus on ületanud 50 meetrit ja diameeter 600 meetrit. Pingode maht võib ulatuda üle miljoni kuupmeetri.
Bob Marley
pisi|Bob Marley täht [[Hollywoodi kuulsuste alleel]] Robert Nesta Marley (6. veebruar 1945 – 11. mai 1981) oli Jamaica reggae-laulja, laulukirjutaja, kitarrist ja rastafari. Bob Marley oli esimene reggae-superstaar. Võttes sihiks luua mustanahaline rokitäht, kes on sama suur nagu Jimi Hendrix, andis Blackwell Bob Marley and The Wailers'ile 4000 naelsterlingit ansambli Island Records'i debüütalbumi, 1973. aasta "Catch a Fire" salvestamiseks. Varasemad albumid tegid neist kultusbändi, mis sai tuge Eric Claptonilt (tegi kaveri loole "I Shot the Sheriff") ja Rolling Stonesilt (võttis The Wailers'i eksliikme Peter Toshi oma plaadimärgi tiiva alla). Rahvusvaheline edu tuli 1975. aastal "No Woman No Cry" kontsertesitusega ja jätkus 1976. aastal albumiga "Rastaman Vibration". Kuni U2 tulekuni oli Marley Island Records'i suurima läbimügiga artist ja tema 1984. aasta postuumne kogumik "Legend" on U2 "The Joshua Tree" müügiga sammu pidanud. Marley edu avas Islandi uksed teistele artistidele, kelle hulgas olid Steel Pulse ja Toots & the Maytals, ja muutis reggae, mille levik piirdus algul Jamaicaga, rahvusvaheliseks furooriks.
Lapsepõlv ja pere
Nesta Robert Marley sündis väikeses Nine Mile'i külas Saint Anni vallas Jamaical. Ta oli taimetoitlane. Hiljem vahetas Jamaica migratsiooniametnik tema eesnimed. Tema isa Norval Sinclair Marley (sünd 1895) oli saksa päritolu jamaicalane, kes elas Liverpoolis. 18-aastase jamaicalanna Cedella Bookeriga (sünd 1926) abielludes oli Norval mereväekapten ja istanduse järelevaataja. pisi|Bob Marley ja The Wailers (aiapidu, London, 06.06.1980). Rahvas kastis end vette
Haigus ja surm
1977. aasta juulis avastati Marleyl nahavähk. Pärast albumi "Uprising" väljaandmist 1980. aasta mais tegi ansambel suure turnee Euroopas, kus toimus ka nende läbi aegade suurim kontsert: Milanos mängiti sajale tuhandele inimesele. Pärast Euroopa turneed läks Marley Ameerikasse, kus Uprising Tour jätkus ja bänd esines kahel korral Madison Square Garden'is. Varsti pärast seda hakkas mehe tervis halvenema, vähk oli levinud üle terve keha, mistõttu turnee katkestati ja Marley läks ravile Josef Isselsi Baieri kliinikusse. Kaheksa kuud hiljem polnud ravi tulemusi andnud ja Bob Marley sõitis tagasi oma kodumaale Jamaicale. Lennul Saksamaalt Jamaicale leppis ta oma haigusega ja mõistis, et sureb. Tema seisund halvenes veelgi ja pärast lennuki maandumist Miamis viidi ta haiglasse. Bob Marley suri 36-aastaselt Cedars of Lebanoni haiglas Miamis 1981. aasta 11. mai hommikul. Surma põhjus oli vähi levimine kopsudesse ja ajju. Mehe viimased sõnad oma pojale Ziggyle olid: "Rahaga ei saa elu osta." ("Money can't buy life.") Matused toimusid 21. mail 1981. aastal Jamaical. Marley maeti oma sünnikoha lähedal asuvasse kabelisse.
Albumid
Marley tuntumad hitid on "I Shot the Sheriff", "No Woman, No Cry", "Exodus", "Could You Be Loved", "Stir It Up", "Jamming", "Redemption Song", "One Love", koos Wailersiga "Three Little Birds" ning postuumselt välja antud "Buffalo Soldier" ja "Iron Lion Zion". Kogumikalbum "Legend", mis anti välja kolm aastat pärast Marley surma (1984. aastal) on enim müüdud reggae-album läbi aegade, mis on saanud kümme korda plaatinaplaadi tiitli ning mida on müüdud üle 25 miljoni eksemplari.
Florianus
Florianus (Imperator Caesar Marcus Annius Florianus Augustus); sünninimi teadmata; ? – september 276) oli Vana-Rooma keiser juulist 276 kuni surmani.
Verijärv
pisi|Verijärv novembris pisi|Verijärv juunis Verijärv (ka Kasaritsa Verijärv) asub Võru maakonnas Võru vallas Verijärve külas.
Järve pindala on 24,9 ha (2007) ja suurim sügavus umbes 20 m. Limnoloogiliselt tüübilt on see kalgiveeline rohketoiteline järv.
Järvest voolab välja Koreli oja.
Järve ja selle ümbruse kaitseks on loodud Verijärve maastikukaitseala.